­­­­­­­

**adatvédelmi tájékoztató**

**önéletrajzok kezelése**

A Veszprém Handball Zrt. a vonatkozó jogszabályok és saját adatvédelmi irányelveit figyelembe véve a jelen dokumentummal kívánja tájékoztatni érintetteket az adatkezelési szabályokról.

Jelen tájékoztató kizárólag a konkrét adatkezelési tevékenység kapcsán tartalmaz információkat. A 2016/679/EU Általános Adatvédelmi Rendelet által előírt tájékoztatási kötelezettség szerinti további információkat Adatkezelő Általános Adatvédelmi Tájékoztatója tartalmazza, mely honlapunkon elérhető: <https://telekomveszprem.hu/hu/adatvedelmi-tajekoztato>

1. **Az Adatkezelő**

Az Ön adatait a Veszprém Handball Zrt. kezeli. Elérhetőség: 8200 Veszprém, Külső-Kádártai út 5., adatvédelmi referens: Schöffer Alíz, [adatvedelem@veszpremhandball.hu](mailto:adatvedelem@veszpremhandball.hu)

1. **Az adatkezelési tevékenység bemutatása**

Az Adatkezelő a tevékenységével összefüggő feladatok ellátására munkavállalókat és megbízottakat alkalmaz. Az érdeklődő a konkrét munkakörre való jelentkezését papír alapon adhatja be Adatkezelő részére. Adatkezelő konkrét kiírt pályázat hiányában is elbírálja a jelentkezéseket.

Adatkezelő a pályázat kapcsán kezeli a jelentkező nevét, elérhetőségét (telefonszám vagy e-mail cím), valamint az önéletrajzban önként megadott adatokat, melyek az elbírálás szempontjából relevánsak lehetnek.

Az adatkezelés jogalapja a Rendelet 6. cikk (1) bekezdésének a) pontja, azaz az Ön hozzájárulása, melyet az önéletrajz beküldésével ad meg. Az adatkezelés célja a konkrét munkakörre alkalmas munkaerő feltalálása, illetve az un. berepülő önéletrajzok értékelése annak megállapítása céljából, hogy a jelentkezőt Adatkezelő kívánja-e foglalkoztatni.

A jelentkezés elbírálását követően 30 napon belül – de legkésőbb a jelentkezéstől számított 60 napon belül –Adatkezelő valamennyi, a kiválasztással kapcsolatos adatot megsemmisít.

Adatkezelő a jelentkező adatait nem adja át másik adatkezelő részére.

1. **Az Ön jogai**

Az Ön jogait a Rendelet határozza meg, melyek közül a legfontosabbak:

* Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint joga van az adathordozhatósághoz.
* Hozzájárulással kezelt adatok tekintetében Ön hozzájárulását bármikor, akár indokolás nélkül visszavonhatja, azonban ez nem érinti a hozzájárulás visszavonása előtti adatkezelés jogszerűségét.

Ön jogait úgy gyakorolhatja, hogy kapcsolatba lép Adatkezelővel a fent meghatározott elérhetőségeken. Kérelem benyújtása esetén Adatkezelő haladéktalanul, de legkésőbb 30 napon belül írásban válaszol. További tájékoztatásért kérem, vegye fel a kapcsolatot Adatkezelővel elérhetőségein.

Jogai feltételezett megsértése esetére Ön panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., +36-1-391-1400, ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>)

**További tájékoztatásért kérem, olvassa el az Általános Adatvédelmi Tájékoztatót vagy vegye fel a kapcsolatot Adatkezelővel fentiekben meghatározott elérhetőségein.**